《送彭春官归田 其三》
明代·林瀚

抚景劳清梦，思乡讶白头。年华空外鸟，世事水中沤。

拂袖行应早，扬帆去莫留。月明南浦夜，云淡故山秋。

作者简介：（1434—1519）明福建闽县人，字亨大。成化二年进士。授编修。正德时官南京兵部侍郎，条上时政十二事，因语涉近幸，多格不行。与守备中官不合，又裁抑内臣因进贡经南京者，为刘瑾所恨，谪浙江参政，致仕。瑾诛，复官。谥文安。有《文安公集》。